CELEX: 32022D0217
Language: el
Date: 2022-02-15 00:00:00
Title: Απόφαση (ΚΕΠΠΑ) 2022/217 της Επιτροπής Πολιτικής και Ασφάλειας της 15ης Φεβρουαρίου 2022 σχετικά με τον διορισμό του Διοικητή Δυνάμεων της ΕΕ για τη στρατιωτική επιχείρηση της Ευρωπαϊκής Ένωσης που θα συμβάλει στην αποτροπή, την πρόληψη και την καταστολή των πειρατικών επιθέσεων και των ένοπλων ληστειών στα ανοικτά των ακτών της Σομαλίας (Atalanta) και για την κατάργηση της απόφασης (ΚΕΠΠΑ) 2022/41 (ATALANTA/3/2022)

18.2.2022   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 37/39
               
            
         ΑΠΟΦΑΣΗ (ΚΕΠΠΑ) 2022/217 ΤΗΣ ΕΠΙΤΡΟΠΗΣ ΠΟΛΙΤΙΚΗΣ ΚΑΙ ΑΣΦΑΛΕΙΑΣ
         της 15ης Φεβρουαρίου 2022
         σχετικά με τον διορισμό του Διοικητή Δυνάμεων της ΕΕ για τη στρατιωτική επιχείρηση της Ευρωπαϊκής Ένωσης που θα συμβάλει στην αποτροπή, την πρόληψη και την καταστολή των πειρατικών επιθέσεων και των ένοπλων ληστειών στα ανοικτά των ακτών της Σομαλίας (Atalanta) και για την κατάργηση της απόφασης (ΚΕΠΠΑ) 2022/41 (ATALANTA/3/2022)
         Η ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ,
         Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 38,
         Έχοντας υπόψη την κοινή δράση 2008/851/ΚΕΠΠΑ του Συμβουλίου, της 10ης Νοεμβρίου 2008, για τη στρατιωτική επιχείρηση της Ευρωπαϊκής Ένωσης που θα συμβάλει στην αποτροπή, στην πρόληψη και στην καταστολή των πειρατικών επιθέσεων και των ένοπλων ληστειών στα ανοικτά των ακτών της Σομαλίας (1), και ιδίως το άρθρο 6 παράγραφος 1,
         Εκτιμώντας τα ακόλουθα:
         
                     (1)
                  
                  
                     Δυνάμει του άρθρου 6 παράγραφος 1 της κοινής δράσης 2008/851/ΚΕΠΠΑ, το Συμβούλιο εξουσιοδότησε την Επιτροπή Πολιτικής και Ασφάλειας (ΕΠΑ) να λάβει τις σχετικές αποφάσεις για τον διορισμό του Διοικητή Δυνάμεων της ΕΕ για τη στρατιωτική επιχείρηση της Ευρωπαϊκής Ένωσης που θα συμβάλει στην αποτροπή, στην πρόληψη και στην καταστολή των πειρατικών επιθέσεων και των ένοπλων ληστειών στα ανοικτά των ακτών της Σομαλίας (Atalanta) (ο «Διοικητής Δυνάμεων της ΕΕ»).
                  
               
                     (2)
                  
                  
                     Στις 10 Ιανουαρίου 2022, η ΕΠΑ εξέδωσε την απόφαση (ΚΕΠΠΑ) 2022/41 (2), με την οποία ο αρχιπλοίαρχος João Paulo SILVA PEREIRA διορίστηκε Διοικητής Δυνάμεων της ΕΕ.
                  
               
                     (3)
                  
                  
                     Ο Διοικητής Επιχειρήσεων της ΕΕ για την Atalanta εισηγήθηκε τον διορισμό του πλοιάρχου Fabrizio BONDI ως νέου Διοικητή Δυνάμεων της ΕΕ από τις 17 Μαρτίου 2022. Οι ιταλικές αρχές ανέφεραν ότι ο πλοίαρχος Fabrizio BONDI θα προαχθεί σε υποναύαρχο κατά τον διορισμό του ως Διοικητή Δυνάμεων της ΕΕ.
                  
               
                     (4)
                  
                  
                     Στις 17 Ιανουαρίου 2022, η στρατιωτική επιτροπή της ΕΕ συμφώνησε με την εν λόγω εισήγηση.
                  
               
                     (5)
                  
                  
                     Συνεπώς, η απόφαση (ΚΕΠΠΑ) 2022/41 θα πρέπει να καταργηθεί.
                  
               
                     (6)
                  
                  
                     Σύμφωνα με το άρθρο 5 του πρωτοκόλλου αριθ. 22 σχετικά με τη θέση της Δανίας, το οποίο έχει προσαρτηθεί στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης, η Δανία δεν συμμετέχει στην εκπόνηση και την εφαρμογή αποφάσεων και δράσεων της Ευρωπαϊκής Ένωσης που έχουν συνέπειες στην άμυνα,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Ο υποναύαρχος Fabrizio BONDI διορίζεται Διοικητής Δυνάμεων της ΕΕ για τη στρατιωτική επιχείρηση της Ευρωπαϊκής Ένωσης που θα συμβάλει στην αποτροπή, στην πρόληψη και στην καταστολή των πειρατικών επιθέσεων και των ένοπλων ληστειών στα ανοικτά των ακτών της Σομαλίας (Atalanta) από τις 17 Μαρτίου 2022.
         
         
            Άρθρο 2
            Η απόφαση (ΚΕΠΠΑ) 2022/41 καταργείται.
         
         
            Άρθρο 3
            Η παρούσα απόφαση αρχίζει να ισχύει στις 17 Μαρτίου 2022.
         
         
            Βρυξέλλες, 15 Φεβρουαρίου 2022.
            
               
                  Για την Επιτροπή Πολιτικής και Ασφάλειας
               
               
                  Η Πρόεδρος
               
               D. PRONK
            
         
         
            (1)  ΕΕ L 301 της 12.11.2008, σ. 33.
         
            (2)  Απόφαση (ΚΕΠΠΑ) 2022/41 της Επιτροπής Πολιτικής και Ασφάλειας, της 10ης Ιανουαρίου 2022, σχετικά με τον διορισμό του Διοικητή Δυνάμεων της ΕΕ για τη στρατιωτική επιχείρηση της Ευρωπαϊκής Ένωσης που θα συμβάλει στην αποτροπή, την πρόληψη και την καταστολή των πειρατικών επιθέσεων και των ένοπλων ληστειών στα ανοικτά των ακτών της Σομαλίας (Atalanta) και για την κατάργηση της απόφασης (ΚΕΠΠΑ) 2021/1184 (ATALANTA/1/2022) (ΕΕ L 9 της 14.1.2022, σ. 1).